Diari Oficial de la Generalitat Valenciana


Sumari del DOGV 9872, del 17-06-2024 (2024/5617)

RESOLUCIÓ de 16 de maig de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de l'estudi de detall de les parcel·les resultat núm. 9 i 10 del projecte de reparcel·lació del sector Cansalades-10 de Xàbia. Expedient 18/0545-ANX
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9872

Data del DOGV
:   17-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5617


Data del document
:   16-05-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ de 16 de maig de 2024, de la Direcció General d'Urbanisme, Paisatge i Avaluació Ambiental, per la qual s'ordena la publicació de l'informe ambiental i territorial estratègic de l'estudi de detall de les parcel·les resultat núm. 9 i 10 del projecte de reparcel·lació del sector Cansalades-10 de Xàbia. Expedient 18/5679-ASW [2024/5617]  
  
D'acord amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, que establix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 18/6489-SNW Xàbia (Alacant).  
  
«Informe ambiental i territorial estratègic  
Tràmit: Avaluació ambiental de l'estudi de detall de les parcel·les de resultat núm. 9 i 10 del projecte de reparcel·lació del sector Cansalades-10   
Promotor: Ajuntament de Xàbia  
Autoritat substantiva: Ajuntament de Xàbia  
Localització: Terme municipal de Xàbia (Alacant)  
Expedient: 18-2021-EAE  
La Comissió d'Avaluació Ambiental, en la sessió realitzada el 17 de febrer de 2021, va adoptar el següent:  
Acord:  
Vista la proposta d'informe ambiental i territorial estratègic de l'estudi de detall de les parcel·les resultat núm. 9 i 10 del projecte de reparcel·lació del sector Cansalades-10 de Xàbia, en els termes següents:  
  
Amb data 17 de març de 2021 ha tingut entrada en el Servici d'Avaluació Ambiental Estratègica la sol·licitud d'inici de l'avaluació ambiental i territorial estratègica de l'estudi de detall de les parcel·les de resultat núm. 9 i 10 del projecte de reparcel·lació del sector Cansalades-10 del municipi de Xàbia.  
1. Documentació presentada  
L'Ajuntament de Xàbia remet, en data 17 de març de 2021, la documentació de l'estudi de detall de les parcel·les resultat núm. 9 i 19 del projecte de reparcel·lació del sector Cansalades-10 de Xàbia (Alacant) d'acord amb el que s'establix en l'article 52.2 (procediment simplificat) del Decret legislatiu 1/2021, de 18 de juny, del Consell, d'aprovació del text refós de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (TRLOTUP).  
  
La documentació consta de:   
1. Document inicial estratègic (DIE).  
2. Estudi de detall de resultat de les parcel·les núm. 9 i 10 del projecte de reparcel·lació del sector Cansalades-10, Xàbia.  
2. Informació territorial  
El terme municipal de Xàbia pertany a la comarca de la Marina Alta, a la província d'Alacant. Limita al nord amb el terme municipal de Dénia, del qual es troba separat pel massís que forma el Montgó. A l'est amb la mar Mediterrània i al sud i l'oest amb Teulada i el Poble Nou de Benitaxell. El nord del terme municipal està inclòs en l'àmbit del Parc Natural del Montgó, el perímetre del qual coincidix quasi plenament amb el del LIC i ZEPA El Montgó (ES521007 i ES0000454 respectivament). En el límit sud es troba el LIC i ZEPA penya-segats de La Marina (ES5213018). La costa septentrional del terme municipal està inclosa en l'àmbit de la Reserva Marina Natural del Cap de Sant Antoni. Compta, a més, amb set microreserves de flora declarades i una cova catalogada.   
  
L'àmbit de l'estudi de detall de les parcel·les de resultat núm. 9 i 10 del projecte de reparcel·lació del sector Cansalades-10, Xàbia no es troba inclòs en cap dels espais naturals citats.   
3. Planejament vigent  
El planejament vigent a Xàbia està regulat pel Pla general d'ordenació urbana, que es va aprovar definitivament per la Comissió Territorial d'Urbanisme d'Alacant el 31 de gener de 1990 (publicat en el Butlletí Oficial de la Província d'Alacant amb data 26 de febrer de 1990).   
L'aprovació definitiva del PGOU per a l'àrea de la Granadella i per al sòl urbanitzable programat intensiu es va efectuar mitjançant resolució del conseller d'Obres Públiques, Urbanisme i Transports (publicada en el DOGV, amb data 22 de maig de 1991).  
Posteriorment, el 29 de gener de 2007, es publica en el DOCV el Decret 11/2007, del Consell, pel qual se suspén parcialment la vigència del Pla general de Xàbia, i afecta, entre altres, al sector Cansalades 10, objecte d'este estudi de detall.  
En la sessió del Ple d'Ajuntament del 27 d'agost de 2015 es va aprovar el Pla parcial del sector Cansalades-10 en el qual es determina que «s'admet la possibilitat de promoure estudis de detall per a l'agrupació d'habitatges unifamiliars en parcel·la mancomunada».  
Amb posterioritat, el 15 de març de 2021 es publica en el DOGV l'Acord del 5 de març, del Consell, de suspensió del Pla general d'ordenació urbana de Xàbia. Entre altres zones, afecta sòl urbà, zona E, residencial extensiu, cas del present estudi de detall.  
  
Les parcel·les resultat núm. 9 i 10 del projecte de reparcel·lació del pla parcial se situen dins de la zona d'ús residencial; és una zona d'ordenació urbanística de tipus residencial unitari bloc exempt.  
  
4. Objecte, àmbit, descripció i justificació de la modificació  
La documentació presentada en l'estudi de detall pretén la construcció de dos habitatges en parcel·la mancomunada, per a la qual cosa el pla parcial augmenta la parcel·la mínima a 1.500 m² i manté la densitat màxima d'habitatges prevista.   
L'objecte de l'estudi de detall és determinar, definir i justificar les circumstàncies que possibiliten la construcció de dos habitatges unifamiliars en la parcel·la de resultat núm. 10. La zona sobre la qual s'actua es troba al sud-oest del terme municipal de Xàbia, al costat del límit amb el del Poble Nou de Benitaxell, en la denominada depressió de Benissa. L'accés es realitza des de la CV-747.  
Segons es determina en l'article 41 del TRLOTUP, els estudis de detall han de comprendre, com a mínim, illes o unitats urbanes equivalents completes. En el present cas, s'entén com a «unitat urbana equivalent» l'illa de 5.111,05 m² de superfície de sòl del pla parcial ocupada per les finques de resultat 9 i 10 del projecte de reparcel·lació, delimitat pel carrer Lago Como, carrer Lago San Martín, carrer Lago Titicaca, parc urbà i sòl dotacional públic ocupat per la recollida d'aigües pluvials.  
No obstant això, segons el concepte de la mínima unitat urbana equivalent, l'objecte de l'actuació es limita a definir i justificar les condicions d'edificació exclusivament en la parcel·la núm. 10, deixa la núm. 9 sense cap modificació i queden, en este cas, sotmeses al compliment del que s'establix en el pla parcial.   
  
  
  
  
  
  
  
  
  
  
  
  
  
  
  
  
  
  
L'àmbit d'actuació es correspon amb les parcel·les 9 i 10 del projecte de reparcel·lació del sector Cansalades-10 de Xàbia.   
El model territorial proposat coincidix amb l'aprovat pel pla parcial Cansalades-10 de Xàbia. L'única innovació es produïx respecte a l'agrupació d'habitatges, que no condiciona ni modifica l'ordenació estructural. Les alternatives que es proposen atenen exclusivament les variants de l'ocupació de la parcel·la pels edificis.  
Alternativa 0. Manteniment de la situació vigent, és a dir, un únic habitatge per parcel·la.   
Alternatives 1, 2 i 3. Estes alternatives partixen de la base de l'edificació de dos habitatges en la parcel·la de manera que es produïxen modificacions en l'orientació de les zones habitables en funció de l'exposició al sol i es matisen volums. De totes elles, la seleccionada és l'alternativa 2.   
L'alternativa seleccionada atén la millor disposició de les edificacions projectades en l'àmbit de la parcel·la 10 del sector Cansalades-10 de Xàbia i la justificació té en compte els criteris següents:  
- Complir amb la premissa de permetre l'agrupació d'edificis en una mateixa parcel·la, de conformitat amb les directrius del pla parcial Cansalades-10 de Xàbia.  
- Els edificis mostren una correcta orientació enfront de l'exposició solar.  
- Els edificis projectats mostren una adequada integració en l'àmbit d'estudi.   
El document no considera necessari el seguiment ambiental de l'estudi de detall de les parcel·les de resultat núm. 9 i 10 del projecte de reparcel·lació del sector Cansalades-10 de Xàbia.  
Els efectes previsibles sobre el medi ambient:  
L'actuació proposada es troba en un àmbit antropitzat. En el DIE s'indica que «es tracta d'un sòl de caràcter agrícola en estat d'erm, de manera que es produirà un cert consum de recurs de caràcter agrícola que es considera compatible». Sobre la vegetació indica que «hi ha uns certs exemplars de pins concentrats en un cantó que seran conservats en la mesura de la compatibilitat amb els edificis projectats».  
   
5. Consultes realitzades  
Per part de l'òrgan ambiental, d'acord amb l'article 53.1 del TRLOTUP, la documentació aportada s'ha sotmés a consulta, en la seua condició d'administracions públiques afectades, a:   
  
Administració pública consultada Consulta Informe  
DG Política Territorial i Paisatge  
Servici d'Infraestructura Verda i Paisatge 23.04.2021 10.02.2022  
Servici Territorial d'Urbanisme 21.04.2021 11.06.2021  
  
  
Nota: els informes rebuts es poden consultar, una vegada s'emeta este IATE, en la pàgina web:   
  
(apartat ‘Consulta de Plans d'Avaluació Ambiental', seleccionant província>Alacant, municipi>Xàbia/Jávea i >018/2021/EAE-Estudi de Detall parcel·les 9 i 10 per a l'ordenació d'habitatges en sector Cansalades-10)  
6. Identificació i valoració dels possibles efectes sobre el medi ambient  
Segons el que estipula l'article 46.3 del TRLOTUP, l'òrgan ambiental i territorial determinarà, d'acord amb els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació d'efectes significatius sobre el medi ambient i amb consulta prèvia a les administracions públiques afectades a què es referixen els articles 48.d i 53.1 del TRLOTUP.  
  
6.1. Urbanisme  
El Servici Territorial d'Urbanisme d'Alacant emet informe amb data 11 de juny de 2021, en el qual s'indica, respecte a l'objecte de l'actuació:  
- En l'article 8.3.1 de les NU es regulen les condicions de parcel·la mínima. Per a ser edificables, les parcel·les hauran de tindre una superfície mínima de 1.500 m² i, en el cas de parcel·les mancomunades, es permeten densitats d'1 habitatge cada 1.000 m² de parcel·la.  
- Segons l'article 41 del TRLOTUP, els estudis de detall han de comprendre, com a mínim illes o unitats urbanes equivalents completes. En el cas del present estudi de detall, s'entén com a unitat urbana equivalent l'illa de 5.111,05 m² de superfície de sòl del pla parcial ocupada per les finques de resultat núm. 9 i 10, delimitada pel carrer Lago Como, carrer Lago San Martín, carrer Lago Titicaca, parc urbà i el sòl dotacional públic ocupat per la recollida d'aigües pluvials.   
  
- L'àmbit d'actuació de l'estudi de detall engloba les parcel·les núm. 9 i 10. No obstant això, l'objecte de l'actuació es limita a definir i justificar les condicions de l'edificació exclusivament en la parcel·la 10, es deixa la parcel·la 9 sense cap modificació, per la qual cosa, en este cas, es mantindrà el sotmetiment al compliment del que s'establix en el pla parcial.   
Respecte a les consideracions territorials, l'informe indica que:   
- La tramitació d'un estudi de detall consistix en una modificació de l'ordenació detallada (article 35.1.g del TRLOTUP), i és competència de l'Ajuntament l'aprovació definitiva de la present modificació (article 44.6 del TRLOTUP).  
- Es considera que la proposta no contravé la normativa d'aplicació. S'haurà de tindre en compte el que s'ha estipulat en l'Acord de 5 de març de 2021, del Consell, de suspensió parcial del Pla general d'ordenació urbana de Xàbia (principalment les normes transitòries 3 i 4 de l'annex II), per a l'avaluació ambiental i per a la posterior fase de tramitació de la concessió de llicència corresponent.   
6.2. Paisatge  
La Subdirecció General de Política Territorial i Paisatge emet informe amb data 10 de febrer de 2022, segons el qual es considera que l'actuació prevista no tindrà incidència significativa en el paisatge, sempre que no s'alteren els paràmetres urbanístics vigents amb afecció en el paisatge sense ser necessari, en este cas, l'elaboració d'estudi d'integració paisatgística.  
Realitzat l'anàlisi tècnica de la documentació presentada i el seu objecte, vistos els informes sectorials emesos, revisada la cartografia existent en el Sistema d'Informació Territorial d'esta conselleria i a la vista dels criteris establits en l'annex VIII del TRLOTUP, es considera que la proposta de l'Estudi de detall de les parcel·les de resultat núm. 9 i 10 del projecte de reparcel·lació del sector Cansalades-10 de Xàbia no afecta espais naturals protegits i no altera el model territorial del planejament vigent.  
  
7. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic, mitjançant el Decret legislatiu 1/2021, de 18 de juny, del Consell, d'aprovació del text refós de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (TRLOTUP).  
  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, establix en l'article 22 que els instruments d'ordenació territorial i urbanística estan sotmesos a avaluació ambiental, d'acord amb el que preveu la legislació d'avaluació ambiental.  
La proposta d'actuació s'emmarca en un desenvolupament establit per un instrument de planejament de rang superior aprovat definitivament, el pla parcial de Cansalades-10, sobre sòl urbanitzable no avaluat ambientalment.  
Per tractar-se d'una proposta d'actuació que es desenvoluparà en sòl urbanitzable no avaluat ambientalment, l'òrgan ambiental és la Comissió d'Avaluació Ambiental.   
  
8. Valoració ambiental d'acord amb els criteris de l'annex VIII del TRLOTUP   
8.1. Per les característiques de plans i programes:   
- L'estudi de detall de les parcel·les de resultat núm. 9 i 10 del projecte de reparcel·lació del sector Cansalades-10 de Xàbia no establix el marc per a projectes sotmesos a avaluació d'impacte ambiental. No influïx en altres plans de rang inferior.  
- No hi ha afeccions significatives sobre el medi ambient. L'estudi de detall de les parcel·les de resultat núm. 9 i 10 del projecte de reparcel·lació del sector Cansalades-10 de Xàbia pretén determinar, definir i justificar les circumstàncies que possibiliten la construcció de dos habitatges unifamiliars en la parcel·la de resultat núm. 10.  
- Es considera compatible amb la normativa mediambiental i pot continuar la seua tramitació de conformitat amb el que s'establix en la legislació reguladora.   
8.2. Per les característiques dels efectes i de l'àrea probablement afectada:  
- L'estudi de detall proposat es localitza en dos parcel·les del sector Cansalades-10 de Xàbia. Proposa la construcció de dos habitatges en parcel·la mancomunada per a la qual cosa el pla parcial augmenta la parcel·la mínima a 1.500 m² amb manteniment de la densitat màxima d'habitatges prevista. La proposta no té afeccions sobre les zones naturals protegides.  
- Es considera que l'estudi de detall proposat no tindrà incidència significativa en el paisatge; sense ser necessària, en este cas, l'elaboració d'un estudi d'integració paisatgística.  
  
9. Proposta d'acord  
Segons establix l'article 53 del TRLOTUP, d'acord amb els criteris de l'annex VIII d'esta llei, en relació amb l'estudi de detall de les parcel·les de resultat núm. 9 i 10 del projecte de reparcel·lació del sector Cansalades-10, atenent l'anàlisi i valoració realitzada en el punt 8, consultada la cartografia temàtica de la Conselleria, els antecedents existents i tenint en compte els informes de les administracions públiques afectades, es pot concloure que la modificació del pla proposat no té efectes significatius negatius sobre el medi ambient i el territori, i es pot resoldre l'avaluació ambiental estratègica pel procediment simplificat.   
  
D'acord amb el que s'ha exposat, es resol:  
Emetre Informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall de les parcel·les de resultat núm. 9 i 10 del projecte de reparcel·lació del sector Cansalades-10, d'acord amb els criteris de l'annex VIII del TRLOTUP, per no tindre efectes significatius sobre el medi ambient, corresponent continuar la tramitació de la modificació conforme a la seua normativa sectorial.   
Altres consideracions  
D'acord amb el que ha indicat el Servici Territorial d'Urbanisme d'Alacant, s'haurà de tindre en compte el que s'ha estipulat en l'Acord de 5 de març de 2021, del Consell, de suspensió parcial del Pla general d'ordenació urbana de Xàbia, principalment les normes transitòries 3 i 4 de l'annex II) per a la posterior fase de tramitació de la concessió de llicència corresponent.  
Segons establix l'article 53.7 del TRLOTUP, l'informe ambiental i territorial estratègic perdrà la vigència i deixarà de tindre els efectes propis si, una vegada publicat en el Diari Oficial de la Generalitat Valenciana, no s'ha aprovat la revisió del pla en el termini màxim de quatre anys des que es va publicar. En este cas, el promotor ha d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es referix l'article 53.2.b del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, d'acord amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).   
A la vista de tot el que antecedix, la Comissió d'Avaluació Ambiental, acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall de les parcel·les resultat núm. 9 i 10 del projecte de reparcel·lació del sector Cansalades-10 de Xàbia, per considerar que no té efectes significatius en el medi ambient.   
Notificar als interessats que, contra esta resolució, per no ser un acte definitiu en via administrativa, no s'hi pot interposar cap recurs, cosa que no és inconvenient perquè es puguen utilitzar els mitjans de defensa que es consideren pertinents en el seu dret.  
El que li notifique perquè en prengueu coneixement i als efectes oportuns.  
Fet que se certifica abans de l'aprovació de l'acta corresponent i amb reserva dels termes precisos que se'n deriven, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
València, 24 de febrer de 2022.- El secretari de la Comissió d'Avaluació Ambiental: José del Valle Arocas.»  
  
València, 16 de maig de 2024.- El director general d'Urbanisme, Paisatge i Avaluació Ambiental: Miguel Ángel Ivorra Devesa.